Bruksnummer

Bruksnummer (skrives som oftest som bnr.) er en del av adressen i det norske eiendomsregisteret, matrikkelen.

Hver kommune er inndelt i et visst antall gårdsnummer (gnr.) Hvert gårdsnummer er inndelt i bruksnummer. Når en ny eiendom etableres, tildeles den et nytt bruksnummer under det samme gårdsnummeret. 

En vanlig måte å skrive en eiendomsbetegnelse på er f.eks. 17/235, der 17 er gårdsnummeret og 235 er bruksnummeret. En annen skrivemåte er gnr. 17, bnr. 235.

Et bruksnummer kan videre tildeles festenummer og seksjonsnummer som også kan omsettes og pantsettes.

Matrikkelhierarki
Kommunenummer
Gnr. – Gårdsnummer
Bnr. – Bruksnummer
Et bruksnummer kan, men må ikke være oppdelt i 
Fnr. – Festenummer eller Snr. – Seksjonsnummer
 Referanser 

Kategori:Grunneiendom
Kategori:Matrikkelloven
Kategori:Delingsloven
Kategori:Numre